## Møtereferat

**Møtet gjelder:** Menighetsrådsmøte onsdag 26. april 2017 kl. 19.00

**Deltakere:** Markus Eggan Aune Hanne Bergfjord

Charlotte Erichsen Elvebakk Amanda Kvande Gerhardsen

Ole Jakob Lund Anders Malum Benedicte Salvesen

Ivar Selmer-Olsen Hans Kristian Solbu

**Forfall:** Hege Beate Bakken, Astrid Sollie, Knut Sørby, Petter Røskaft

**Møtested:** Møterommet i det nye personalbygget ved Havstein kirke

Møtet starter med omvisning i og orientering om personalbygget ved leder på kirkegården Kjetil Aa.

Åpning ved Ole Jakob Lund

**Sak 22/17 Protokoller**

Referat fra møte i menighetsrådet 21.03.17 ble godkjent.

Referat fra møtet i AU 18.04.17 ble tatt til orientering.

Referat fra Årsmøte i menigheten 02.04.17 ble tatt til orientering.

Protokoll fra ekstraordinært møte i menighetsrådet 18.04.17 ble godkjent.

**MR-sak 23/17** **Orienteringssaker** **(post, personal m.m.)**

* Havstein kapell. Riving av kapellet ble vedtatt på møte i fellesrådet 19.04. Riving vil skje tidligst 2018.
* Diverse fra soneleder. Ivar Selmer Olsen orienterte:

1. Diakonstillingen blir utlyst i løpet av et par uker.
2. Soneleder har fått ansvar for å finne løsning på menighetens behov når Havstein kapell rives. Kirkelig fellesråd påla kirkevergen pålagt å være i dialog med SMR i samband med rivingen og menighetens behov for lagerplass, særlig til konfirmantkapper.

* Menighetspedagogstillingen er utlyst internt.
* **Saker fra Kirkelig fellesråds møte** 19.04.17 ved Ivar Selmer-Olsen.

Viktig for menigheten er at det er bevilget 75 000 kr til ny gulvløper i Havstein i 2017 og at det prosjektert et større beløp til vedlikehold i 2019. Ny tilstandsrapport for kirkene i Trondheim skal utarbeides vinteren 2017-18. KF søker kommunen om ekstrabevilgning for å få opprettet et dialogsenter mellom ulike religioner og for å styrke diakonien i byen.

* Dugnad ute og inne i kirkesenteret 2. mai kl. 18. Ole Jakob Lund orienterte.
* Gudstjenesten søndag 21. mai overføres i NRK P1

**MR-sak 24/17 Høring om Den norske kirkes medlemsregister og høring om**

**Forslag til nye regler for valg av menighetsråd, bispedømmeråd og Kirkemøtet**

MR drøftet om de ønsket å svare på disse to høringene.

*Vedtak: Sverresborg menighetsråd velger ikke å svare på høringene.*

**MR-sak 25/17** **Økonomi**

**Status Givertjeneste**. Det har hittil meldt seg fem nye, faste givere. Det samlede beløp er imidlertid hittil svært langt fra å komme opp i det budsjetterte beløp for ny givertjeneste.

**Regnskapsrapport 31.03.17**. Aud Singstad orienterte om status i regnskapet pr. 31.03. En grundigere rapport vil komme i junimøtet.

Hanne Bergfjord og Aud Singstad bes til dette møtet om å legge fram plan for nedbetaling av lån og se på om eventuell bruk av noe av lånemidlene til en stillingsøkning for menighetspedagog er mulig.

Amanda K. Gerhardsen opplyste om muligheten for å søke om

restmidler fra trosopplæringen. MR ba henne sammen med staben å sende inn en slik søknad innen fristen.

**AU-sak 26/17** **Møteplan for høsten 2017**

Tema på møtene vil bli bestemt i junimøtet.

|  |  |  |  |
| --- | --- | --- | --- |
| **Menighetsrådsmøter** | **Tema MR** | **AU-møter** | **Andre saker til behandling** |
| Onsdag 30. august  kl. 19.00 |  | Tirsdag 22. august  kl. 19.00 |  |
| Onsdag 27. september  kl. 19.00 |  | Tirsdag 19. september kl. 19.00 |  |
| Onsdag 1. november  kl. 19.00 |  |  | Budsjett for 2018  Møteplan for 2018 |
| Onsdag 13. desember  kl. 18.00 | Fellesmøte med stab | Tirsdag 5. desember  kl. 19.00 |  |

*Vedtak: Menighetsrådet godkjente forslag til møteplan for høsten.*

**AU-sak 27/17 Revidert husleieavtale for kirkesenteret**

Menighetsrådet så på det siste forslaget fra avdelingsleder Lars D. Lossius. Ivar Selmer-Olsen fikk innspill til sitt svar til Lossius.

**AU-sak 28/17** **Hvordan kan menigheten nyttiggjøre seg møterommet i det nye personalbygget?**

Menighetsrådet drøftet bruken av møterommet, etter å ha blitt informert om bygget av Ketil Aa. Den viktigste for menigheten når kapellet blir revet, er et rom hvor konfirmantene kan møte og få på kapper på konfirmasjonsdagene. MR ser også for seg at rommet kan brukes til søndagsskole, hvis dette tilbudet igjen kommer i gang i menigheten. I og med at kapellet trolig ikke rives før tidligst i 2018, kan MR komme tilbake til saken senere. Da er også bruken av personalbygget i bedre gjenge for de ansatte på kirkegården.

**AU-sak 29/17 MR og møte med staben 8. juni kl. 18**

Møtet holdes i kirkesenteret. Tema for møtet med staben blir Ungdomsarbeidet.Markus E. Aune, Amanda K. Gerhardsen, Benedicte Salvesen sammen med Silje K. Meisal forbereder dette temaet. Bevertningen denne dagen blir laget av medlemmer av menighetsrådet med Hanne Bergfjord i spissen.

**AU-sak 30/17 Eventuelt**

* **Kirkeverter konfirmasjonsdagene**

Hans Kristian Solbu la fram behovet for kirkeverter på konfirmasjonsdagene. Flere av menighetsrådets medlemmer meldte seg til oppgaven.

* **Utleie kirkesenteret**

Ole Jakob Lund etterlyste klarere rutiner for utleie i kirkesenteret. Praksis nå er at Aud Singstad er den som tar imot de fleste bestillinger på e-post eller telefon og deretter legger bestillingene inn i kalenderen.

Vaktmesterne bytter på å ha møte med orientering og utlevering av nøkkel sammen med leietagerne før arrangementene. De er også i noen grad disponible ved spørsmål under arrangementet.

Staben vil lage bedre rutiner for å gi vaktmesterne mer nøyaktig informasjon om praktiske forhold, som forventet antall gjester, stoloppsett m.m. før arrangement og utleie.

Ole Jakob Lund stilte spørsmål om hvor mye tid menighetsforvalter kan bruke på utleie og kommenterte at utleie også er menighetsarbeid.

Menighetsrådet vil ta dette spørsmålet opp til behandling i et senere møte.